Notum ekki rafrettur , tóbak eða önnur vímuefni Hlítum verkstjórn starfsfólks Nánari skilgreining á skólareglum Stóru-Vogaskóla Við nemendur og starfsfólk Stóru-Vogaskóla viljum taka þátt í að skapa öruggt og notalegt námsumhverfi í skólanum . Við berum virðingu fyrir okkur sjálfum og öðrum . Við erum góð hvert við annað . Við ræktum með okkur metnað til að gera vel í hvívetna . Við berum ábyrgð á gjörðum okkar og erum tilbúin að bæta fyrir þau mistök sem við gerum . Við mætum stundvíslega í skólann og komum með þau námsgögn sem til þarf . Ef við komum of seint komum við hljóðlega inn og biðjumst afsökunar . Ef okkur vantar námsgögn megum við búast við að vera send eftir þeim , með leyfi foreldra . Við sýnum öðrum kurteisi , virðingu og tillitssemi og hlýðum öllu starfsfólki skólans . Við biðjumst afsökunar ef við brjótum þessa reglu . Við líðum ekki ofbeldi , einelti , hrekki eða slagsmál í skólanum og látum vita ef okkur sjálfum eða öðrum líður illa . Sjá viðbragðsáætlun . Við göngum vel um bæði úti og inni og forðumst hlaup og hávaða innan dyra . Við bætum það tjón sem við völdum á eigum annarra . Við förum ekki út af skólalóðinni í frímínútum nema með leyfi foreldra . Ef nemandi brýtur ítrekað gegn þessu getur hann átt von á að vera vísað til skólastjórnenda . Athugið þó að nemendur á unglingastigi geta fengið skriflegt leyfi frá foreldrum til að skreppa heim á skólatíma og gildir það þá fyrir skólaárið . Við notum reiðhjól , línuskauta og hjólabretti eingöngu á brettasvæðinu skólalóðinni á skólatíma . Nemendur skulu nota hjálm og annan hlífðarbúnað . Nemendur bera sjálfir ábyrgð á reiðhjólum , línuskautum , hjólabretti og öðrum búnaði . Ef við brjótum þessa reglu megum við búast við að hjólin okkar / leiktækin séu gerð upptæk og afhent foreldrum . Við köstum ekki snjó nema á ákveðnum svæðum á skólalóðinni . Við gætum þess að neyta hollrar fæðu í skólanum . Sælgæti , gos - og orkudrykkir leyfast ekki , nema með leyfi kennara . Við notum ekki rafrettur , tóbak eða önnur vímuefni . Ef vart verður við slíkt er nemanda vísað til skólastjóra þar til foreldri sækir hann . Við höfum slökkt á farsímum í kennslustund og skulu símar ekki vera sýnilegir nema með leyfi kennara . Mynd og hljóðupptökur eru ÁVALLT óheimilar nema með samþykki viðkomandi . Farsímanotkun er með öllu óheimil í búningsklefum og íþróttasal . Ef vart verður við slík tæki í tímum verða þau gerð upptæk og höfð í vörslu skólans þar til foreldri / forráðamaður sækir þau . Brot á þessum reglum geta verið kærð til lögreglu . Við ítrekuð brot á þessum reglum geta nemendur átt von á því að þeim sé ekki treyst til að fara í ferðir á vegum skólans nema í fylgd foreldra .